turjo4nis/wikipedia-bn-dump-20250701 huggingface dataset:
চেস্কে বুদেজোভিসে

চেস্কে বুদেজোভিসে (;  বা Böhmisch Budweis; বা ইংরেজিতে Budweis-ও বলা হয়) চেক প্রজাতন্ত্রে অবস্থিত একটি সংবিধিবদ্ধ শহর (Statutory city)। দক্ষিণ বোহেমিয় অঞ্চলের বৃহত্তম এবং এই অঞ্চলের রাজনৈতিক এবং অর্থনৈতিক রাজধানী এই শহরে চেস্কে বুদেজোভিসের রোমান ক্যাথলিক ডাইওসিজ, দক্ষিণ বোহেমিয়া বিশ্ববিদ্যালয় এবং দ্য একাডেমি অব সায়েন্স প্রভৃতি স্থাপনার অবস্থান রয়েছে। শহরটি ভিটাভা নদীর একটি উপত্যকার কেন্দ্রের সাথে মালসের সঙ্গমস্থলে অবস্থিত।

চেস্কে বুদেজোভিসে বোহেমিয়ার ঐতিহাসিকভাবে গুরুত্বপূর্ণ প্রদেশে অবস্থিত। অনেকেই এর সাথে মোরাভেস্কে বুদেজোভিসেকে মিলিয়ে ফেলেন, যা কিনা মোরাভিয়াতে অবস্থিত।

আন্তর্জাতিক সম্পর্ক

যমজ শহর - সিস্টার সিটি 
নিম্নোক্ত শহরসমূহকে চেস্কে বুদেজোভিসে'র যমজ বলা হয়ঃ

তথ্যসূত্র 
টীকা

বহিঃসংযোগ 

  
  
চেস্কে বুদেজোভিসে'তে ভার্চুয়াল ভ্রমণ
দক্ষিণ বোহেমিয়া বিশ্ববিদ্যালয়
চেস্কে বুদেজোভিসে অঞ্চল
চেস্কে বুদেজোভিসে – ভ্রমণ, সাধারণ তথ্য, হোটেল
চেস্কে বুদেজোভিসে – ভ্রমণ, সাধারণ তথ্য, বাসস্থান
"চেক সেন্ট্রাল": হ্যাসেক উপন্যাসকে উৎসর্গীকৃত উপন্যাস
চেক প্রজাতন্ত্রের অফিসিয়াল ওয়েবসাইটে চেস্কে বুদেজোভিসে
 ভার্চুয়াল শো

চেক প্রজাতন্ত্রের শহর ও নগর
চেস্কে বুদেজোভিসে প্রদেশ
চেস্কে বুদেজোভিসে
চেক প্রজাতন্ত্রের শহর
সিটি সুগার ইন্ডাস্ট্রিজ লিমিটেড

সিটি সুগার ইন্ডাস্ট্রিজ লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি তীর চিনি (Teer Sugar) নামে প্রচলিত।

অবস্থান 
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার রূপসী এলাকায় এই শিল্প কমপ্লেক্সটি অবস্থিত।

ইতিহাস 
২০১১ সালে এশীয়ার সর্ববৃহত্ এই চিনি-পরিশোধন কারখানাটি স্থাপিত হয়।

অবকাঠামো 
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।

উৎপাদন ক্ষমতা 
এই মিলটি আমদানীকৃত র' সুগার থেকে দৈনিক ৫,০০০ মে. টন এবং বার্ষিক ১৫ লক্ষ মেট্রিক টন পরিশোধিত চিনি উৎপাদনে সক্ষম; যা কেবল এদেশেই নয়, পুরো এশীয়ায়ও সর্ব্বোচ্চ।

উৎপাদিত পণ্য 
সিটি সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ৩৫ শতাংশ এককভাবে পূর্ণ করে।

আরও দেখুন 
 বাংলাদেশের চিনি কলের তালিকা

তথ্যসূত্র

বহিঃসংযোগ 
 সিটি সুগার ইন্ডাস্ট্রিজ লিমিটেড-এর ওয়েব সাইট। 
 বাংলাদেশের চিনি কলগুলোর নাম ও যোগাযোগের ঠিকানা।

২০১১-এ প্রতিষ্ঠিত
বাংলাদেশের চিনিকল
নারায়ণগঞ্জ জেলা
সঞ্জীবচন্দ্র রায়

সঞ্জীবচন্দ্র রায় (আশ্বিন, ১২৯৫ - ভাদ্র, ১৩২৩ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।শহীদ তিনি ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘদিন ব্রিটিশ রাজের কারাদণ্ড এবং নানা নির্যাতন ভোগ করেন।

জন্ম
সঞ্জীবচন্দ্র রায়ের জন্ম কিশোরগঞ্জ জেলার কায়স্থপল্লিতে।

বিপ্লবী কর্মকাণ্ড
সঞ্জীবচন্দ্র রায় অল্প বছর বয়সে গুপ্ত বিপ্লবী দলে যোগ দেন। এপ্রিল, ১৯১৬ সালে গোপনে থাকাকালে পুলিস তাকে স্বগৃহে না পেয়ে অনুসন্ধান চালায় এবং শহর থেকে দূরে রিভলভার ও গুলিসহ গ্রেপ্তার করে। ১৩ জুলাই, ১৯১৬ সালে বিচারে ২ বছর তার সশ্রম কারাদণ্ড হয়। কারাগারে প্রচণ্ড নির্যাতনের ফলে তার মৃত্যু ঘটে।

সাধনা সমিতির অন্যান্য সদস্যবৃন্দ
সঞ্জীবচন্দ্র রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

তথ্যসূত্র

 

বাংলাদেশী বিপ্লবী
কিশোরগঞ্জ জেলার ব্যক্তি
পূর্ববঙ্গে জন্ম
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
ময়মনসিংহের বিপ্লবী
অনুশীলন সমিতি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
নগেন্দ্রশেখর চক্রবর্তী

সর্দার নগেন্দ্রশেখর চক্রবর্তী (১৫ জুলাই, ১৮৯৩ - ৮ মার্চ, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

জন্ম, শৈশব ও শিক্ষা
নগেন্দ্রশেখর চক্রবর্তীর জন্ম শরীয়তপুর জেলার গোসাইরহাট উপজেলার দাসেরজঙ্গল গ্রামে। তার পিতার নাম প্রসন্নকুমার চক্রবর্তী। তার পিতামহ ঈশ্বরচন্দ্র চক্রবর্তীর স্বদেশী গ্রহণ ও বিলেতি বর্জন তাকে শৈশবেই আকৃষ্ট করে। ১৩ বছর বয়সে বিলেতী লবণের দোকানে পিকেটিং করে বেত্রদণ্ডে দণ্ডিত হন। তিনি ময়মনসিংহ সিটি স্কুলের ছাত্র থাকাকালে অনুশীলন সমিতি ও হেমেন্দ্রকিশোর আচার্য চৌধুরীর ময়মনসিংহের বিপ্লবী সংস্থা সাধনা সমিতির কার্যাবলীর সংগে যুক্ত হন।

বিপ্লবী কর্মকাণ্ড
১৯১৫ সালের পরে একসময় যাদুগোপাল মুখোপাধ্যায় ও অন্যান্য কয়েকজন সহকর্মীর সংগে চীনের কাছ থেকে অর্থ প্রাপ্তির সম্ভাবনায় পর্বতসঙ্কুল সীমান্ত অঞ্চলে অশেষ ক্লেশে ২-৩ বছর কাটান। ১৯১৮ সালে দেশে ফেরার পর কিছুদিন জেলে অন্তরীণ থাকেন। ১৯২১ সালে গান্ধীজীর অসহযোগ আন্দোলনে যোগ দিয়ে কারাবরণ করেন। দেশবন্ধু চিত্তরঞ্জন দাশের আহ্বানে তারকেশ্বর ও নাগপুর সত্যাগ্রহে সক্রিয় ছিলেন। ১৯২৪-২৮ পর্যন্ত কারারুদ্ধ থাকেন। মুক্তিলাভের পর আবার বিপ্লবী আন্দোলন সংগঠনে মন দেন। এইসময় জ্ঞানাঞ্জন নিয়োগীর সংগে গ্রামাঞ্চলে ম্যাজিক লণ্ঠনে স্লাইড সহযোগে গ্রামবাসীদের স্বদেশীয়ানায় উদ্বুদ্ধ করেন। ১৯৩০ সালে চট্টগ্রাম অস্ত্রাগার আক্রমণের ঘটনার পর ময়মনসিংহে ধরা পড়ে ১৯৩৮ সালে ছাড়া পান। ১৯৪২ সালের আন্দোলনে আবার ধৃত হয়ে স্বাধীনতার আগ পর্যন্ত আটক থাকেন। কর্মী গঠনে ও কর্মী সংগ্রহে বিশেষ দক্ষ ছিলেন। ময়মনসিংহের বিপ্লবী মেয়েদের তিনিই সংগঠিত করেন। বিপ্লবী নিকেতন প্রতিষ্ঠায় অন্যতম উদ্যোক্তা ছিলেন।

সাধনা সমিতির অন্যান্য সদস্যবৃন্দ
নগেন্দ্রশেখর চক্রবর্তী ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, ও দ্বিজেন্দ্র চৌধুরী ননী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

তথ্যসূত্র

১৮৯৩-এ জন্ম
পূর্ববঙ্গে জন্ম
১৯৮০-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
শরীয়তপুর জেলার ব্যক্তি
অনুশীলন সমিতি
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ধরণীধর চৌধুরী

ধরনীধর চৌধুরী (? - ২৪ ডিসেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বীরভূম ষড়যন্ত্র মামলায় দণ্ডিত হন। কারাগারে অমানুষিক অত্যাচারে তার মৃত্যু ঘটে।

তথ্যসূত্র 

১৯৩৭-এ মৃত্যু
পশ্চিমবঙ্গের ভারতীয় স্বাধীনতা কর্মী
পশ্চিমবঙ্গের বিপ্লবী
ভারতের স্বাধীনতা আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
বীরভূম জেলার ব্যক্তি
রামেশ্বর বন্দ্যোপাধ্যায়

রামেশ্বর বন্দ্যোপাধ্যায় (৮ ফেব্রুয়ারি ১৯২৫ - ২১ নভেম্বর ১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯৪২ সালে ভারত ছাড় আন্দোলনে অংশগ্রহণ করেন।

১৯৪৫ সালের নভেম্বর মাসে, ভারতীয় জাতীয় সেনাবাহিনীর বেশ কয়েকজন কর্মকর্তার বিচার শুরু হয়। এতে সারা ভারত জুড়ে ব্যাপক বিক্ষোভ হয়। কলকাতায়, ছাত্ররা আন্দোলনের নেতৃত্ব দেয়। ২১ নভেম্বর, ব্রিটিশ শাসনের বিরুদ্ধে উদ্বুদ্ধ ছাত্রসমাজ আজাদ হিন্দ ফৌজের মুক্তির দাবিতে কলকাতায় শোভাযাত্রা বের করলে, তাতে অংশগ্রহণ করেন রামেশ্বর। সন্ধ্যা ৬টায় গুলি চালায় পুলিশ। কলকাতার ধর্মতলা ষ্ট্রীটে রক্তাক্ত দেহে লুটিয়ে পড়ে ছাত্র রামেশ্বর বন্দ্যোপাধ্যায় ও মজদুর নওজোয়ান আবদুস সালাম। আহত হন ৫২ জন।

তার মৃত্যুর পর কলকাতার রাস্তায় বিশাল মিছিলের আয়োজন করা হয়। ২২ নভেম্বর কলকাতায় দুই মাইল দীর্ঘ একটি মিছিলের আয়োজন করা হয়। এতে কমপক্ষে ২,৫০০০ জন ছাত্র অংশ নেয় এবং সমগ্র শহর হরতাল দিয়ে বন্ধ করে দেওয়া হয়। "দিল্লি চলো" ও "লাল কিল্লা তোর দো" স্লোগানের সাথে ধ্বনিত হয় "রামেশ্বর ব্যানার্জী জিন্দাবাদ"। প্রাথমিকভাবে ডালহৌসি চত্বর দিয়ে মিছিল করতে না দেওয়া হলেও, মিছিলকারীরা সেখান দিয়ে প্যারেড করতে সক্ষম হয়। ঔপনিবেশিক সরকারের পুলিশ, বেশ কয়েকবার নিরস্ত্র যুবকদের উপর গুলি ছালায়। এতে ১৩ জন ছাত্র নিহত এবং অন্তত ১২৫ জন আহত হয়। নিহতদের মধ্যে ছিলেন শিক্ষাবিদ জ্যোতির্ময় গঙ্গোপাধ্যায়। ২১ থেকে ২৩ নভেম্বর পর্যন্ত পুলিশের নৃশংসতায় কমপক্ষে ৫০ জন বিক্ষোভকারী নিহত হয় এবং ৩০০ জনেরও বেশি আহত হয়।

রামেশ্বরকে স্মরণ করে কবি নীরেন্দ্রনাথ চক্রবর্তী লিখেছিলেন:
মৃত্যুকে তুমি উপহাস করে

করেছো জয়

রক্তস্নানের মধ্যে হয়েছে অরুণোদয়,

প্রাণ সমুদ্রে এনেছো বন্যা কি দুর্জয়।

জন্ম
রামেশ্বর বন্দ্যোপাধ্যায়ের জন্ম ঢাকার বাঘড়াতে। তার পিতার নাম শৈলেন্দ্রমোহন বন্দ্যোপাধ্যায়।

তথ্যসূত্র 

১৯২৫-এ জন্ম
১৯৪৫-এ মৃত্যু
পূর্ব বাংলা থেকে ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
ঢাকার বিপ্লবী
বাংলাদেশী বিপ্লবী
ভারতের স্বাধীনতা আন্দোলন
পশ্চিমবঙ্গের ভারতীয় স্বাধীনতা কর্মী
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
রামেশ্বর বেরা

রামেশ্বর বেরা (১৮৯৭ - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন এবং শঙ্করারা ব্রিজ পুলিস স্টেশন আক্রমণকালে সামরিক প্রহরীর গুলিতে আহত হয়ে ঐদিনই মারা যান।

সেদিনের ঘটনা
রামেশ্বর বেরাকে মৃত ভেবে পুলিস তাকে থানার পাসে ফেলে রাখে। কিছুক্ষণ পর জ্ঞান ফিরে আসলে তিনি তমলুক থানার বারান্দায় উঠে যান এবং যন্ত্রণা ভুলে চিৎকার করে বলে, "অজয়দাকে বলো, আমি থানা দখল করেছি"। কিছুক্ষণ পর সেখানেই তার মৃত্যু হয়।

তথ্যসূত্র

১৮৯৭-এ জন্ম
১৯৪২-এ মৃত্যু
পশ্চিমবঙ্গের বিপ্লবী
মেদিনীপুরের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
ভারতীয় বিপ্লবী
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
রজত ভূষণ দত্ত

রজত ভূষণ দত্ত বা রজত দত্ত (৭ মে, ১৯০৮ - ৭ নভেম্বর, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী, স্বাধীনতা সংগ্রামী ও সমাজসেবী। তিনি বহু বছর আন্দামান কারাগারে বন্দি ছিলেন।

জন্ম ও শিক্ষাজীবন
রজত ভূষণ দত্তের জন্ম বীরভূমের আহমাদপুরে ১৯০৮ সালে। তিনি কমর কিংকর মুখোপাধ্যায়ের (প্রণব মুখোপাধ্যায়ের পিতা)  সাথে আন্দামানে ১২ বছর বন্দি ছিলেন।

তথ্যসূত্র

১৯০৮-এ জন্ম
১৯৮০-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
বীরভূমের বিপ্লবী ও রাজনীতিবিদ
ভারতবর্ষে ব্রিটিশবিরোধী সশস্ত্র আন্দোলন
পশ্চিমবঙ্গের ভারতীয় স্বাধীনতা কর্মী
কিশোরীলাল রায় চৌধুরী

কিশোরীলাল রায় চৌধুরী বা কিশোরীলাল রায় (১৯ নভেম্বর, ১৮৪৮ - ৩ জুলাই, ১৯২৫) ছিলেন শিক্ষানুরাগী জমিদার। নিজে উচ্চশিক্ষিত না হলেও শিক্ষাবিস্তারে কাজ করেছেন। তিনি ১৮৮৪ সালের ৪ জুলাই তার পিতার নামে জগন্নাথ কলেজ প্রতিষ্ঠা করেন, যা বর্তমান জগন্নাথ বিশ্ববিদ্যালয় নামে পরিচিতি। তিনি ঢাকায় বাংলা বাজারে ১৮৮৭ সালে তার নিজ নামে কিশোরীলাল জুবিলী হাইস্কুল প্রতিষ্ঠা করেন। তিনি ঢাকা বিশ্ববিদ্যালয়ের ধর্মীয় সংখ্যালঘুদের জন্য জগন্নাথ হল স্থাপন করেন। নাট্য চর্চার উন্নতির জন্য মালঞ্চ নামে ঢাকাতে তিনি একটি রঙ্গমঞ্চ গড়ে তোলেন। সেই রঙ্গমঞ্চটি বর্তমানে লায়ন্স সিনেমা নামে পরিচিত। বালিয়াটিতে তিনি একটি দাতব্য চিকিৎসালয় স্থাপন করেন যা অদ্যাবধি সরকারী নিয়ন্ত্রণে পরিচালিত হচ্ছে।

জন্ম ও মৃত্যু
কিশোরীলাল রায় চৌধুরীর জন্ম মানিকগঞ্জ জেলার সাটুরিয়া উপজেলার বালিয়াটি জমিদার পরিবারের প্রখ্যাত পশ্চিম বাড়ীতে। ১৯২৫ সালের ৩ জুলাই বাবু কিশোরীলাল রায় চৌধুরী পরলোকগমন করেন।

তথ্যসূত্র

১৮৪৮-এ জন্ম
১৯২৫-এ মৃত্যু
মানিকগঞ্জের ব্যক্তিত্ব
বাঙালি জমিদার
রজনীকান্ত ঘোষ

রজনীকান্ত ঘোষ (? - ২৭ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন। ২৭ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।

আগস্ট আন্দোলন পর্বে কাঁথি মহকুমা মুক্তি বাহিনীর সর্বাধিনায়ক বলাইলাল দাস মহাপাত্রের নেতৃত্বে বেলবনীতে গোপনে এক কর্মী শিবির পরিচালিত হয়। ২৭ সেপ্টেম্বর অনেক গ্রামবাসী জমায়েত হয় এবং পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীসহ দশ জন শহীদ হন।

তথ্যসূত্র

১৯৪২-এ মৃত্যু
পশ্চিমবঙ্গের বিপ্লবী
মেদিনীপুরের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
কলকাতার বিপ্লবী
অর্ডার অফ মেরিট

দ্য অর্ডার অফ মেরিট ব্রিটিশ রাজবংশ কর্তৃক প্রদত্ত একটি সম্মাননা। ১৯০২ সালে রাজা সপ্তম এডওয়ার্ড কর্তৃক প্রদত্ত এই সম্মাননা সামরিক, বিজ্ঞান, সাহিত্য ও শিল্পে বিশেষ অবদানের জন্য কমনওয়েলথভূক্ত দেশের নাগরিকদের প্রদান করা হয়। ২৪ জন জীবিত সদস্য, যারা ইতোমধ্যে এই পদক পেয়েছেন এবং কিছু সম্মানিত সদস্যদের সুপারিশের ভিত্তিতে এই সম্মাননা প্রদান করা হয়।  এটি একটি আজীবন সম্মাননা।

তথ্যসূত্র 

কানাডার বেসামরিক পুরস্কার ও সম্মাননা
যুক্তরাজ্যের বেসামরিক পুরস্কার ও সম্মাননা
১৯০২-এ প্রবর্তিত পুরস্কার
রজনীকান্ত মাইতি

রজনীকান্ত মাইতি (? - সেপ্টেম্বর ২৯, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড়ো আন্দোলনে যোগদান করেন। তিনি ১৯ সেপ্টেম্বর, দেউলি গ্রাম থেকে পুলিশের দ্বারা গ্রেপ্তার হয়েছিলেন। ২৯ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।

২৯ সেপ্টেম্বর, ১৯৪২ ভারত ছাড়ো আন্দোলনে হাজার দশেক গ্রামবাসী থানা ঘেরাও করতে এলে পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীকান্ত মাইতিসহ ষোল জন শহীদ হন।

তথ্যসূত্র

১৯৪২-এ মৃত্যু
পশ্চিমবঙ্গের বিপ্লবী
মেদিনীপুরের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
মোহাম্মদ আলী সড়ক

এম. এম. আলী রোড বা মোহাম্মদ আলী সড়ক চট্টগ্রামের দামপাড়া এলাকার সিডিএ এভিনিউ সংলগ্ন একটি সড়ক। এটি শহরের প্রায় মধ্যস্থলে ওয়াসা মোড়ের নিকট অবস্থিত। চট্টগ্রামের সমাজ ব্যক্তিত্ব মোহাম্মদ আলীর নামানুসারে এই সড়কের নামকরণ করা হয়েছে।

জেলা শিল্পকলা একাডেমি, এশিয়ান ইউনিভার্সিটি ফর উইমেন, বাংলাদেশ এলিমেন্টারি স্কুল ও চট্টগ্রাম উন্নয়ন কর্তৃপক্ষের কর্মচারীদের বাসভবন এই সড়কে অবস্থিত। এছাড়াও এখানে সরকারি ভবনের পাশাপাশি কয়েকটি আবাসিক ভবনও রয়েছে।

সীমারেখা
চট্টগ্রামে দামপাড়া, সিডিও এভিনিউ থেকে শুরু করে গোল পাহাড় মোড় পর্যন্ত সড়কটি বিস্তৃত।

ভগ্নী সড়ক
 গোল পাহাড় মোড়
 সিডিও এভিনিউ

তথ্যসূত্র

বহিঃসংযোগ

চট্টগ্রামের সড়ক
পূর্ব্বাশা

পূর্ব্বাশা বাংলা সাহিত্যে উল্লেখযোগ্য একটি সাময়িক পত্র। কুমিল্লার কয়েকজন উদ্যোগী শিক্ষিত যুবকের সাহিত্য অনুপ্রেরণা থেকেই জন্ম নেয় এই পত্রিকা। পূর্ব্বাশা এই নামটি গ্রহণ করা হয়েছিল ঋগ্বেদ-এর একটি সূক্ত থেকে। পূর্ব্বাশা শব্দের অর্থ পূর্ব দিক। ১৯৩২ থেকে ১৯৭৭ খ্রিষ্টাব্দ পর্যন্ত এই পত্রিকা চালু ছিল। ১৯৩২ থেকে ১৯৬৮ পর্যন্ত পূর্ব্বাশা-র সম্পাদনা করতেন সঞ্জয় ভট্টাচার্য। এর সম্পাদক হিসাবে অত্যন্ত পরিচিত ছিলেন সঞ্জয় ভট্টাচার্য‌। সঞ্জয় ভট্টাচার্য নিজেও ছিলেন সে সময়ের উল্লেখযোগ্য কবি।  প্রসঙ্গত উল্লেখ্য যে কথাকার অমলেন্দু চক্রবর্তী ছিলেন তাঁর আত্মীয়। কিছু দিন প্রকাশের বিঘ্ন ছাড়া পুরো সময় কাল জুড়ে এই পত্রিকা বাঙালির মনন-চর্চার রসদ জুগিয়েছে। বংলা সংস্কৃতি জগতের বহু মানুষ এর সঙ্গে জড়িয়ে ছিলেন লেখার সূত্রে। বাংলা আধুনিক সাহিত্যে এই পত্রিকার অবদান তাৎপর্যপূর্ণ।

তার জন্ম কুমিল্লা জেলার  শ্যামগ্রাম। তৎকালীন  সময়ে এই গ্রাম টি ব্রাহ্মণ বাড়িয়া মহকুমায় অবস্থিত  পটভূমি 
কবি সঞ্জয় ভট্টাচার্য ১৯৩০ এর দশকে তার জন্মস্থান কুমিল্লা থেকে এই পত্রিকা প্রকাশ করতেন। পরে বুদ্ধদেব বসুর অনুরোধে এর প্রকাশস্থান পরিবর্তন করে কলকাতা থেকে প্রকাশ শুরু করেন। রবীন্দ্রনাথ ঠাকুরসহ বিখ্যাত কবিদের লেখা এই পত্রিকায় প্রকাশ করা হত।

পূর্ব্বাশা পত্রিকা শুধুই পত্রিকা প্রকাশ করে থেমে থাকেনি। প্রকাশানা সংস্থা তৈরি করে নূতন লেখকদের লেখা প্রকাশের উদ্যোগ নিয়েছিল। সৈয়দ ওয়ালীউল্লাহ-র  নয়নচারা গল্পগ্রন্থটি প্রকাশ করে। বিভিন্ন লেখকদের বিশ্বের দরবারে যথাযথ পরিচিত করার জন্য তাঁদের রচনা ইংরেজিতে অনুবাদ করে প্রকাশের উদ্যোগ নেয়।

পত্রিকা 
প্রথম থেকেই পত্রিকাটি বিশেষ ভাবে পাঠকের কাছে জনপ্রিয়তা অর্জন করে। সমকালীন উল্লেখযোগ্য লেখক এই পত্রিকার লিখতেন। এই পত্রিকায়  ধারাবাহিকভাবে প্রকাশিত হয়েছে মানিক বন্দ্যপাধ্যায়ের পদ্মানদীর মাঝি, অচিন্ত্যকুমার  সেনগুপ্ত -র কল্লোল যুগ, অমিয়ভূষণ মজুমদারের গড় শ্রীখণ্ড প্রভৃতি। 

পত্রিকার অনেকগুলি বিষেশ সংখ্যা অত্যন্ত গুরুত্বপূর্ণ। তার মধ্যে উল্লেখযোগ্য রবীন্দ্র-স্মৃতি সংখ্যা। রবীন্দ্রনাথের মৃত্যুর  অব্যবহিত পরেই ১৩৪৮ বঙ্গাব্দের আশ্বিন মাসে এই সংখ্যাটি প্রকাশিত হয়। পত্রিকার এই সংখ্যা অসম্ভব জনপ্রিয়তা লাভ করে। এই সংখ্যায় মান ছিল অত্যন্ত উচ্চ। এই সংখ্যার লেখক তালিকা ও প্রবন্ধ শিরোনাম নিম্নরূপ

প্রবন্ধ নাম - লেখক (সূচিপত্র অনুযায়ী)

১। রবীন্দ্র-স্মৃতি :  প্রমথ চৌধুরী

২। রবীন্দ্র-সৃষ্টি : ধূর্জটিপ্রসাদ মুখোপাধ্যায়

৩। রবীন্দ্র সঙ্গীতের ভূমিকা: অজয় ভট্টাচার্য্য

৪। নৈর্ব্যক্তিক রবীন্দ্রনাথ:   নীলিমা দেবী

৫। প্রেম ও শান্তি : ডক্টর মহেন্দ্র সরকার

৬। রবীন্দ্রনাথের গদ্য কবিতার ছন্দ : প্রবোধ চন্দ্র সেন

৭। বিজ্ঞানী রবীন্দ্রনাথ : ডক্টর প্রভু গুহঠাকুরতা 

৮। রবীন্দ্রনাথের রাজনীতি :শচীন সেন

৯। রবীন্দ্রনাথের অপরাধ: লীলাময় রায়

১০। রবীন্দ্রনাথের ছোট গল্প : প্রেমেন্দ্র মিত্র

১১। রবীন্দ্রকাব্যের কবি পুরুষ: মোহিতলাল মজুমদার

১২। শেষ অধ্যায় : ডক্টর নীহার রায়

১৩। রবীন্দ্রনাথ : হুমায়ুন কবির

১৪। রবীন্দ্রনাথ : অচিন্ত্য কুমার সেনগুপ্ত

১৫। রবীন্দ্রনাথ : জীবনানন্দ দাশ

১৬। 'নির্ঝরের স্বপ্নভঙ্গ':  সঞ্জয় ভট্টাচার্য্য

১৭। অপ্রকাশিত চিঠি (রবীন্দ্রনাথের)

১৮। একটি অপ্রকাশিত কবিতা (রবীন্দ্রনাথের)

যদিও সূচিপত্রের সঙ্গে পত্রিকার মূল প্রবন্ধের শিরোনামের কিছু তফাৎ চোখে পড়ে।

তথ্যসূত্র

বাংলা সাহিত্য পত্রিকা
শিবেন্দ্রমোহন রায়

শিবেন্দ্রমোহন রায় (? - ৯ ডিসেম্বর, ১৯৪৯) ছিলেন ব্রিটিশ আমলের কমিউনিস্ট কর্মী এবং মানবিক অধিকারের আন্দোলনের শহীদ। তিনি পাকিস্তানে জননিরাপত্তা আইনে বন্দি হন। রাজনৈতিক বন্দিদের মর্যাদা এবং সাধারণ বন্দিদের প্রতি মানবিক অধিকারের দাবিতে যে ১৫০ জন অনশনবর্তী রাজনৈতিক কর্মী  ১ ডিসেম্বর ১৯৪৯ থেকে ৫৮ দিন ধর্মঘট চালিয়েছিলেন তিনি তাতে অংশগ্রহণ করেছিলেন। জেল কর্তৃপক্ষের ব্যবস্থাপনার ফলে ঢাকা কেন্দ্রীয় কারাগারের ৬ ডিগ্রির সেলে তার মৃত্যু হয়।

জন্ম
শিবেন্দ্রমোহন রায়ের জন্ম কুষ্টিয়া জেলায়। তার পিতার নাম গিরিশচন্দ্র রায়।

তথ্যসূত্র

১৯৪৯-এ মৃত্যু
বাংলাদেশী বিপ্লবী
বাংলাদেশী সাম্যবাদী
কুষ্টিয়া জেলার ব্যক্তি
ভারতবর্ষে ব্রিটিশবিরোধী সশস্ত্র আন্দোলন
ভারতবর্ষের স্বাধীনতা আন্দোলনের শহীদ
বাংলাদেশী মার্ক্সবাদী
পূর্ব বাংলা থেকে ভারতীয় স্বাধীনতা কর্মী
বাঙালি বিপ্লবী
ভারতের স্বাধীনতা আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
শিশির নাগ

শিশির নাগ (১৯৩৬ - ৭ জুলাই, ১৯৬০) ছিলেন বাঙালি সাংবাদিক এবং বিপ্লবী কমিউনিস্ট পার্টির সাবেক নেতা। নওগাঁ শহরের অন্যতম ট্রেড ইউনিয়ন সংগঠক, একাধিক বাংলা দৈনিক ও সাপ্তাহিক পত্রিকার স্বাধীন সংবাদদাতা এবং স্থানীয় উদ্বাস্তু সমিতির সম্পাদক ছিলেন। উদ্বাস্তুদের দাবি আদায়ের আন্দোলনে যোগ দিয়ে দুবার কারাদণ্ড ভোগ করেন। ভারতের অসমের ভ্রাতৃঘাতী সংঘর্ষকালে দাঙ্গা রুখতে গিয়ে তিনি নিহত হন।

জন্ম
শিশির নাগ আসামের নওগাঁ জেলায় জন্মগ্রহণ করেন। তিনি বঙাল খেদার সময় ১৯৬০ সালের ৭ জুলাই উগ্র-অসমীয়াদের দ্বারা খুন হন।

তথ্যসূত্র

১৯৩৬-এ জন্ম
১৯৬০-এ মৃত্যু
বাংলাদেশী বিপ্লবী
বাংলাদেশী সাম্যবাদী
নওগাঁ জেলার ব্যক্তি
ভারতে দাঙ্গায় নিহত
বাংলাদেশী মার্ক্সবাদী
পূর্ব বাংলা থেকে ভারতীয় স্বাধীনতা কর্মী
সোবহান আলি

সোভান আলি বা সোবহান শাহ (১৭৬৩ - ১৮০০) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন এবং এই বিদ্রোহের তিনি শেষ পর্বের নেতা। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি একসময় বাংলা, বিহার ও নেপালের সীমান্তজুড়ে ইংরেজ সরকার ও জমিদারদের অতিষ্ঠ করে তুলেছিলেন। বিদ্রোহী দল নিয়ে তিনি দিনাজপুর, মালদহ ও পূর্ণিয়া জেলায় ইংরেজ বাণিজ্য কুঠি ও জমিদার মহাজনদের বিরুদ্ধে আক্রমণ চালাবার সময় তার সহকারী ফকির নায়ক জহুরী শাহ ও মতিউল্লা ইংরেজদের হাতে ধরা পড়ে কারাদণ্ডে দণ্ডিত হন। তিনি পালিয়ে গিয়ে পরে একাকী আমুদী শাহ নামে একজন ফকির নায়কের দলে যোগ দেন। এই দলও ইংরেজদের হাতে ছত্রভঙ্গ হয়। এই পরাজয়ের পরও তিনি ৩০০ অনুচর নিয়ে ১৭৯৭-১৭৯৯ সাল পর্যন্ত উত্তরবঙ্গের বিভিন্ন জেলায় ছোট ছোট আক্রমণ চালান। এরপর গভর্নর জেনারেল তাকে গ্রেপ্তারের জন্য ৪ হাজার টাকা পুরস্কার ঘোষণা করেন। এই ঘোষণার পর তার বিষয়ে আর তেমন কিছু জানা যায়নি।

তথ্যসূত্র

১৭৬৩-এ জন্ম
১৮০০-এ মৃত্যু
বাঙালি বিদ্রোহী
ভারতীয় বিদ্রোহী
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
কলিয়ান হাড়াম

কলিয়ান হাড়াম () ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু ছিলেন। তিনি তার "হড়কোরেন মারে হাপড়ামকো রেয়াঃ কাথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।

তথ্যসূত্র 

সাঁওতাল বিদ্রোহী
ভারতীয় বিদ্রোহী
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
সিধু কানু

সিধু ও কানু ভ্রাতৃদ্বয় (যথাক্রমে সিধু মুরমু ও কানু মুরমু), অন্য বানানে সিধো মুরমু(১৮১৫- ২৪ শে ফেব্রুয়ারি১৮৫৬) ও কানহু মুরমু (১৮২০ -  ২৩শে ফেব্রুয়ারি ১৮৫৬)ছিলেন  ভারতের স্বাধীনতা আন্দোলনের প্রথম দিকের সাঁওতাল বিদ্রোহের দুজন সর্বশ্রেষ্ঠ নেতা। কিছু লোকের বিশ্বাসঘাতকতার ফলে সিধু গ্রেপ্তার হন। পরে তাকে গুলি করে হত্যা করা হয়। কানু মুরমু ছিলেন তার অনুজ এবং অপর বীর চাঁদ ও ভৈরব দুজন অনুজ ভ্রাতা।১৮৫৬ সালের ২৩ শে ফেব্রুয়ারি ভিগনাডিহি র নিকট পাঁচকাঠিয়া বট বৃক্ষে বেলা ১:৪৫ নাগাদ ফাঁসির মঞ্চে তোলা হয়।ফাঁসির মঞ্চ থেকে তিনি ঘোষণা করেছিলেন-"আমি আবার আসব, আবার সারা দেশে বিদ্রোহের আগুন জ্বালিয়ে তুলব।"৪৫মিনিট তাঁর দেহটি ফাঁসিকাঠে ঝুলিয়ে রাখার পর,সেটিকে নামিয়ে এনে পুড়িয়ে ফেলা হয়।বর্বর ইংরেজ সরকার কানুর মৃতদেহটি তাঁর আত্মীয়দের হাতে তুলে দেবার সৌজন্য পর্যন্ত বোধ করেনি। ভৈরব ও চাঁদ ভাগলপুরের কাছে এক ভয়ংকর যুদ্ধে প্রাণ বিসর্জন করেন।

এছাড়াও কলিয়ান হাড়াম  ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু। তিনি তার "হড়কোরেন মারে হাপরামকো রেয়াাঃ কাথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।

তথ্যসূত্র

১৮৫৬-এ মৃত্যু
সাঁওতাল বিদ্রোহী
ভারতীয় বিদ্রোহী
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
ঝাড়খণ্ডের ব্যক্তি
সাঁওতালি ব্যক্তি
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
১৮৫৮-এ মৃত্যু
ঝাড়খণ্ডের ইতিহাস
পায়রাচালি

পায়রাচালি (বৈজ্ঞানিক নাম: Catopsilia pomona (Fabricius)) এক প্রজাতির প্রজাপতি, যার মূল শরীরটা এবং ডানাগুলি একঢালা হাল্কা বর্ণের। অবশ্য রঙের বিভিন্নতা দেখা যায়; যেমন সাদা, হাল্কা সবুজ, পীতাভ সাদা থেকে ফিকে হলুদও হতে পারে। এরা ‌‍’পিয়েরিডি’ পরিবারের সদস্য।

আকার 
প্রসারিত অবস্থায় এই প্রজাপতির ডানার আকার ৫৫-৮০মিলি মিটার দৈর্ঘ্যের হয়।

উপপ্রজাতি 
ভারতে প্রাপ্ত পায়রাচালি এর উপপ্রজাতি হল- 
 Catopsilia pomona pomona Fabricius, 1775 – Oriental Lemon Emigrant

বিস্তার 
মরুভূমি ও উষ্ণ মরুপ্রায় অঞ্চল ছাড়া ভারতের প্রায় সর্বত্র এদের দেখা যায়। সমগ্র দক্ষিণ ও  দক্ষিণ-পূর্ব এশিয়া এবং অস্ট্রেলিয়া পর্যন্ত এদের পরিধি।

বর্ণনা 
এই প্রজাপতিরা অত্যন্ত চঞ্চল প্রকৃতির। মাটির চার ফুট থেকে দশ-বারো ফুট উচ্চতা দিয়ে উড়ে বেড়ায়। এদের গতি কম এবং অনিশ্চিত ভঙ্গিতে ওড়ে। সামনের ডানার ওপর-পিঠের শীর্ষে কালো দাগ দেখা যায়, স্ত্রী ও পুরুষ উভয়ের তবে স্ত্রীদের ক্ষেত্রে কালো দাগটা বেশি চওড়া। নিচের দিকে স্ত্রী-পুরুষ কারোর কোনো ডানাতে দাগ নেই।

বৈশিষ্ট্য

ডিম 
এদের ডিম সাদা বর্নের এবং লম্বা পুলির মত আকৃতির হয় যার  মাথার দিকটা ছুঁচালো, দেখতে অনেকটা মিহি চালের মতো। দিন তিন-চারেকের মধ্য ডিম ফুটে শূককীট বেরোয়। পায়রাচালির ডিম সাধারনত পাতার খাঁজে দেখা যায়। ডিম ফুটে শূককীট বেরোতে ৩-৪ দিন সময় লাগে।

শূককীট 
শূককীট গুলি ডিম ফুটে বেরনোর পর হাল্কা হলদেটে সবুজ রঙের এবং দৈররঘ্যে ০.৫ সেন্টিমিটার হয়। পরে রঙ পরিবর্তন হয়ে গাঢ় সবুজ হয়। এদের সমস্ত শরীরে খুব ছোট ছোট অসংখ্য গুঁটি বা অর্বুদ বর্তমান, তাই এদের দেহটি অসমান। প্রতিটি গুঁটি থেকে একটি করে খুব সূক্ষ্ম এবং ক্ষুদ্র রোঁয়া দেখা যায়।

আহার্য উদ্ভিদ 
এই শূককীট Cassia ও তাদের সমগোত্রীয় কিছু গাছের পাতা যেমন- কালকাসুন্দা (Cassia sophera) , সোনালু (Cassia fistula), কাষোদ (Cassia siamea), চাকুন্দে (Cassia tora) এছাড়া পলাশ (Butea monosperma), কাঠমূলী (Bauhinia racemosa) ইত্যাদির রসালো অংশ আহার করে।

মূককীট 
মূককীট এর রঙ হলুদাভ সবুজ আবার কখনো কখনো ফ্যাকাশে সবুজও হয়। এদের একটু চ্যাপ্টা গড়ন হয়।

জীবনচক্র

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত পিয়েরিডি গোত্রের প্রজাপতি
এশিয়ার প্রজাপতি
১৭৭৫-এ বর্ণিত প্রজাপতি
সিঙ্গাপুরের প্রজাপতি
মালয়েশিয়ার প্রজাপতি